Document ID: 31986R1134

*****
ΚΑΝΟΝΙΣΜΟΣ (ΕΟΚ) αριθ. 1134/86 ΤΗΣ ΕΠΙΤΡΟΠΗΣ
της 18ης Απριλίου 1986
που τροποποιεί τον κανονισμό (ΕΟΚ) αριθ. 625/78 σχετικά με τις λεπτομέρειες εφαρμογής της δημοσίας αποθεματοποιήσεως του αποκορυφωμένου γάλακτος σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 7 παράγραφος 5,
Εκτιμώντας:
ότι ο κανονισμός (ΕΟΚ) αριθ. 625/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 718/85 (4), καθόρισε τις λεπτομέρειες εφαρμογής της δημοσίας αποθεματοποιήσεως του αποκορυφωμένου γάλακτος σε σκόνη· ότι στο παράρτημα V του εν λόγω κανονισμού αναφέρεται η μέθοδος για την αναζήτηση της πυτιάς στο αποκορυφωμένο γάλα σε σκόνη· ότι θα πρέπει, λαμβάνοντας υπόψη την πείρα που αποκτήθηκε από την εφαρμογή της μεθόδου, να επιφερθούν ορισμένες προσαρμογές·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα V του κανονισμού (ΕΟΚ) αριθ. 625/78 το σημείο 9.4. «Ερμηνεία» αντικαθίσταται από το κείμενο που εμφαίνεται στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Απριλίου 1986.

Labels: 3
17
16